text: Ny formand for Team Danmark
  07 maj 2012 kl. 12.45
  Overborgmester Frank Jensen (S), København, afløser 1. juli regionsformand Carl Holst (V), Region Syddanmark, som formand for Team Danmark.
  Organisationen skal arbejde for talentudvikling i dansk idræt.
  Kulturminister Uffe Elbæk (R) har udpeget den nye formand og genbeskikket tre bestyrelsesmedlemmer, tidligere håndboldspiller Camilla Andersen, professor i idræt Else Trangbæk og major Niels Chr. Levin Hansen. 
  - En af grundene til, at jeg har sagt ja til posten, er, at jeg synes, at det er en spændende måde, vi i Danmark arbejder med udviklingen af eliteidrætsudøvere på. Det handler ikke kun om medaljer, men også om, at udviklingen af den enkelte eliteudøver sker på en samfundsmæssigt og socialt forsvarlig måde, siger Frank Jensen. 
  Carl Holst har været formand siden 2004.
  Team Danmarks hjemmeside.
  